El Cid

**El Cid**, amtli *Rodrigo Díaz de Vivar*, kuaz *Ruy* (* um 1043 z Vivar/*Bivar*; † 10. Juli 1099 z Valencia), wor a kastilischa Ritta und is a spanischa Nationalhejd. Ea hod in da Zeit vo da *Reconquista* glebt, da Rickaobarung vo da iberischn Hoibinsl duach de Nochkomma vom Westgotnreich. De iberische Hoibinsl wor za dea Zeit zan grossn Tei vo muslimischn Berban und Araban bsetzt.

## Nama

Da Nama *El Cid* kimpt vom arabischn  bzw. voikssprochli  und stammt aus da Zeit, wo da Rodrigo Díaz de Vivar im Exil a maurischa Sejdnafiara wor.

## Lebm

### Afstieg
Da Rodrigo hods ois Kloaadeliga bis zum ogsegnan Ritta am kastilischn Hof brocht. Do hod fia seine Vadeanste in Spitznama *El Campeador* kriagt, wo ma heit mit "Da Champion" ("Da Moasta", "Da Kempfa", "Da Recke") ibasetzn dadat.

### Vabannung
Zwegn seine oagnmechtign Eaobarungszig und da Einmischung in an Koflikt zwischen em maurischn Granada und Sevilla is a ban Kini Alfons in Ungnode gfoin und aus Kastilien vabannt worn. Fia kuaze Zeit hod a am Hof vom maurischn Fiaschtn vo Saragossa Asyl gfunden. In dea Zeit hod a a Sejdnatruppm afbaut, de wo vo Raubzig gegn benochborte Stedd und Regiona finanziat worn is und aa gegn kristliche Gegna opariat hod. De Truppm san sei Mochtbasis bliebm.

#### Heaschoft z Valencia
Ob 1086 hod da Rodrigo sukzessive de Schutzheaschoft ibas maurische Fiaschtndum vo Valencia ibanumma, dees wo offiziej a Vabindata vo Kastilien wor. So is za ana Oneharung an en kastilischn Kini Alfons VI. keman.

## Legendn

De Lebmsgschicht vom El Cid is aa da Stoff vom ejtastn dahoidanan Spanischen Epos: *Cantar de Mio Cid*. Damit hod de Legendnbuidung ogfangt.

De Keanbotschoft vo dea Legendn is, dass da El Cid nia fia oagnan Reichdum und Ruhm kempft hod, sundan imma nua fia de Vagebung vo seim Kini. Mit da historischen Wiaklichkeit hod dees oba ned vui z doa. Da El Cid wor noch seina Vabannung vom kastilischn Kinihof beispuisweis Sejdnafiara, Warlord (a Oart Raubritter) im maurischn Deanst und wor aa ois Heascha vo Valencia fia sei tyrannisches Vahoidn (Foita, Spitzldum usw.) bekannt. Natiale muass ma eam z guad hoidn, dass a in Kriagszeitn (*Reconquista*) glebt hod. Valencia is wearend seina Heaschoft imma wieda ogriffa worn und dees Umland vo da Stod wor za dea Zeit maurisch dominiat. Ohne Zweife steht oba fest, dass da El Cid a recht fehiga Heafiara wor.

## Galerie

File:Spain Burgos statue the Cid crop.jpg| Statue z Burgos. 
File:Espada Tizona.jpg|S Schweat vom El Cid im Dom vo Burgos.
File:Detalle de la estatua el Cid (Parque de Balboa).jpg| Statue z Balboa Park.
File:San Francisco (Cuenca).jpg|Statue z San Francisco.
File:Balboa Park El Cid statue 2.jpg| Statue z Balboa Park.
File:Ignacio Pinazo Camarlench - El Cid’s Daughters - Google Art Project.jpg|De Dechta vom El Cid san noch da Legende vo eanan Monan misshandlt worn.


## Literatua
* *El cantar del Mio Cid.* Max Hueber Verlag, Minga 1998. ISBN 3-19-004113-X.
* Richard Fletcher: *El Cid. Leben und Legende des spanischen Nationalhelden.* Berlin 1999. ISBN 3-88679-312-5. 
* *Lexikon des Mittelalters*, Bd. 2, Sp. 2078–2082; Minga , 2002 (TB-Ausgabe). ISBN 3-423-59057-2.

## Im Netz

* El Cid af Spiegel.de
* 
* Artike iban „Cantar de Mio Cid“ aus *Kindlers neues Literaturlexikon*: https://web.archive.org/web/20090228090916/http://www.romanistik.uni-mainz.de/hisp/cantos/cid/kll.htm
* Englische Ibasetzung vom „Cantar de Mio Cid“ im Netz: https://web.archive.org/web/20051214192336/http://sunsite.berkeley.edu/OMACL/Cid/
* Der „Cantar de Mio Cid“ online und interaktiv (spanisch und englisch): https://web.archive.org/web/20120701173019/http://www.laits.utexas.edu/cid/*(*University of Texas*; woarscheinli beste Multimedia-Seitn iban El Cid)*
* Koartn za de Kriagszig vom El Cid in da Levante 1081–1091: https://web.archive.org/web/20080103014912/http://155.210.60.15/ATLAS_HA/20-29/28.html